CELEX: 52019DP0009
Language: et
Date: 2019-09-17 00:00:00
Title: Euroopa Parlamendi 17. septembri 2019. aasta otsus Euroopa Keskpanga ettepaneku kohta nimetada ametisse Euroopa Keskpanga järelevalvenõukogu aseesimees (N9-0008/2019 – C9-0028/2019 – 2019/0903(NLE))

6.5.2021   
            
            
               ET
            
            
               Euroopa Liidu Teataja
            
            
               C 171/35
            
         
      P9_TA(2019)0009
      Euroopa Keskpanga järelevalvenõukogu aseesimehe ametisse nimetamine
      Euroopa Parlamendi 17. septembri 2019. aasta otsus Euroopa Keskpanga ettepaneku kohta nimetada ametisse Euroopa Keskpanga järelevalvenõukogu aseesimees (N9-0008/2019 – C9-0028/2019 – 2019/0903(NLE))
      (Nõusolek)
      (2021/C 171/09)
      
         Euroopa Parlament,
      
                  —
               
               
                  võttes arvesse Euroopa Keskpanga 9. aprilli 2019. aasta ettepanekut nimetada ametisse Euroopa Keskpanga järelevalvenõukogu aseesimees (C9-0028/2019),
               
            
                  —
               
               
                  võttes arvesse nõukogu 15. oktoobri 2013. aasta määruse (EL) nr 1024/2013 (millega antakse Euroopa Keskpangale eriülesanded seoses krediidiasutuste usaldatavusnõuete täitmise järelevalve poliitikaga) (1) artikli 26 lõiget 3,
               
            
                  —
               
               
                  võttes arvesse Euroopa Parlamendi ja Euroopa Keskpanga institutsioonidevahelist kokkulepet demokraatliku vastutuse ja järelevalve teostamise praktilise korra kohta seoses EKP-le ühtse järelevalvemehhanismi raames antud ülesannete täitmisega (2),
               
            
                  —
               
               
                  võttes arvesse oma 14. märtsi 2019. aasta resolutsiooni soolise tasakaalu kohta kandidaatide esitamisel ELi majandus- ja rahandusalastele ametikohtadele (3),
               
            
                  —
               
               
                  võttes arvesse kodukorra artiklit 131,
               
            
                  —
               
               
                  võttes arvesse majandus- ja rahanduskomisjoni raportit (A9-0007/2019),
               
            
                  A.
               
               
                  arvestades, et määruse (EL) nr 1024/2013 artikli 26 lõikes 3 on sätestatud, et Euroopa Keskpank (EKP) esitab järelevalvenõukogu aseesimehe ametisse nimetamist käsitleva ettepaneku Euroopa Parlamendile heakskiidu saamiseks ja aseesimees valitakse EKP juhatuse liikmete hulgast;
               
            
                  B.
               
               
                  arvestades, et määruse (EL) nr 1024/2013 artikli 26 lõikes 2 on sätestatud, et järelevalvenõukogu liikmete ametisse nimetamisel kõnealuse määruse kohaselt järgitakse soolise tasakaalu, kogemuste ja kvalifikatsiooni põhimõtet;
               
            
                  C.
               
               
                  arvestades, et vastavalt Euroopa Liidu toimimise lepingu artikli 283 lõikele 2 nimetas Euroopa Ülemkogu 22. novembril 2012 Yves Merschi EKP juhatuse liikmeks kaheksa-aastaseks ametiajaks alates 15. detsembrist 2012;
               
            
                  D.
               
               
                  arvestades, et EKP esitas 9. aprilli 2019. aasta kirjas Euroopa Parlamendile ettepaneku nimetada Yves Mersch EKP järelevalvenõukogu aseesimeheks kuni 14. detsembrini 2020, kui lõpeb tema ametiaeg juhatuse liikmena;
               
            
                  E.
               
               
                  arvestades, et seejärel hindas Euroopa Parlamendi majandus- ja rahanduskomisjon esitatud kandidaadi sobivust, pidades eelkõige silmas määruse (EL) nr 1024/2013 artikli 26 lõigetes 2 ja 3 sätestatud nõudeid;
               
            
                  F.
               
               
                  arvestades, et 4. septembril 2019. aastal korraldas majandus- ja rahanduskomisjon kandidaadi kuulamise, kus kandidaat esines avasõnavõtuga ja vastas seejärel komisjoni liikmete küsimustele;
               
            
               
                  1.
               
               
                  annab nõusoleku Yves Merschi nimetamiseks Euroopa Keskpanga järelevalvenõukogu aseesimeheks;
               
            
               
                  2.
               
               
                  teeb presidendile ülesandeks edastada käesolev otsus nõukogule, komisjonile, Euroopa Keskpangale ning liikmesriikide valitsustele.
               
            
         (1)  ELT L 287, 29.10.2013, lk 63.
      
         (2)  ELT L 320, 30.11.2013, lk 1.
      
         (3)  Vastuvõetud tekstid, P8_TA(2019)0211.